Summitul care poate decide soarta războiului din Ucraina începe azi în Elveția. Cine participă la discuții și cine reprezintă România
Summitul care poate decide soarta războiului din Ucraina începe astăzi în Elveția. Volodimir Zelenski a ajuns ieri în stațiunea de lux, unde sunt așteptați zeci de lideri de stat și de guvern. Elveția și Ucraina l-au organizat împreună și sunt invitate peste 90 de țări și organizații internaționale, inclusiv prieteni ai Rusiei precum India, Turcia și Ungaria. Rusia, în schimb, nu a fost invitată, iar China lipsește pentru că încearcă să își promoveze propria strategie de pace pentru Kiev.